Olwali olwo, omusajja ng’agenda ku kisu kya mbaatakabuzi. Yasangayo eggi nga lyonna lya kyenvu era nga limasaamasa. Bwe yalisitulawo lyali lizitowa nga kyuma. Yali agenda kulisuula, kubanga yali alowooza nti waaliwo abaali bamuzannyirako mu ngeri eyo. Wabula mu kulowooza ennyo yatwala eggi eryo ewaka. Bwe yalituusa, n’ateesa alyase alabire ddala ekiri munda mu lyo. Yafa essanyu ng’alaba eggi lyonna zzaabu musa. Mu nnaku ezaddirira, buli kumakya ekintu kye kimu kyabangawo, ng’asanga eggi era ng’alituusa eka n’asangamu zzaabu. Mu kaseera mpawekaaga, n’afuuka omugagga ng’atunda amagi ge. Ebyembi, bwe yeeyongera okugaggawala ate n’afuuka wa mululu. Yayagala amagi gonna agafune omulundi gumu. Bw’atyo n’asalawo mbaatakabuzi agitte era n’agibaaga. Ekyokusaalirwa, wabula mu mbaatakabuzi teyasangamu kantu n’akamu.